حمیرا اصغر

حمیرا اصغر علی چودھری (10 اکتوبر 1983ء – اکتوبر 2024ء) پاکستانی اداکارہ، ماڈل اور تھیٹر فن کارہ تھیں۔

انھوں نے اپنے فنی سفر کا آغاز کالج کے زمانے میں رفیع پیر تھیٹر میں اداکاری سے کیا جس کے بعد فیشن صنعت میں قدم رکھا اور کئی نمایاں برانڈز کے لیے ماڈلنگ کی۔ حمیرا نے مختلف پاکستانی ڈراموں میں اداکاری کی جن میں ، ، ، ،  اور  شامل ہیں۔ انھیں اے آر وائی ڈیجیٹل کے ریئلٹی شو  کے ذریعے وسیع تر شہرت ملی۔ ان کی فلمی پیش کشوں میں 2015ء کی ایکشن تھرلر فلم  میں ماڈلنگ کردار اور  میں علی حمزہ اور علی نور کے ساتھ مرکزی کردار شامل ہے۔ 2022ء میں ایک ٹک ٹاک ویڈیو میں جنگل کی آگ کے پس منظر کے ساتھ ان کی مبینہ موجودگی نے عوامی تنقید کو جنم دیا تھا، بعد ازاں معلوم ہوا کہ وہ دوسری خاتون تھیں۔

 ابتدائی زندگی اور تعلیم 
حمیرا اصغر 10 اکتوبر 1983ء کو لاہور میں پیدا ہوئیں، ایک فوجی ڈاکٹر کی بیٹی تھیں اور وہ 2018ء سے اپنی وفات تک کراچی کے ڈیفنس فیز سِکس میں کرائے کے فلیٹ میں مقیم تھیں۔ وہ ایک سند یافتہ بصری فن کارہ تھیں جنھوں نے نیشنل کالج آف آرٹس اور جامعہ پنجاب کے کالج آف آرٹ اینڈ ڈیزائن سے مصوری اور مجسمہ سازی کی تعلیم حاصل کی۔ ان کے فن پاروں کا مرکزی موضوع خواتین کا معاشرے کی تشکیل میں کردار اور خواتین کو بااختیار بنانا تھا جب کہ ان کا تخلیقی مواد اکثر اردو شاعری اور ادب سے ماخوذ ہوتا تھا۔

 فنی سفر 
حمیرا نے اپنے فنی سفر کا آغاز کالج کے زمانے میں رفیع پیر تھیٹر سے کیا جو بعد ازاں انھیں ماڈلنگ کی دنیا میں لے گیا۔ 2014ء میں ’’ویٹ مِس سُپر ماڈل‘‘ کے مقابلے میں تیسری پوزیشن حاصل کرنے کے بعد انھیں وسیع پیمانے پر پہچان ملی۔ بعد ازاں وہ کئی نمایاں برانڈوں کے لیے ماڈلنگ کرتی رہیں اور پھر ٹیلی ویژن اور فلم کی دنیا میں قدم رکھا۔

اصغر نے اپنے فنی سفر کے دوران کئی پاکستانی ڈراموں اور فلموں میں کام کیا۔ انھیں سب سے زیادہ شہرت اے آر وائی ڈیجیٹل کے رئیلٹی شو تماشا سے ملی جو بین الاقوامی فرنچائز بگ برادر سے مشابہت رکھتا تھا۔ ٹیلی ویژن میں، انھوں نے ، ، ، ،  (لالی)،  اور  جیسے سیریلوں میں کام کیا۔ فلم میں وہ 2015ء کی ایکشن تھرلر جلیبی میں ماڈل کے طور پر نظر آئیں۔ انھوں نے فلم  (2016ء) میں علی حمزہ اور علی نور کے ہمراہ مرکزی کردار ادا کیا۔

2022ء میں ایک ویڈیو وائرل ہوئی جس میں ایک خاتون چاندی رنگ کا چوغہ پہن کر ایک جلتے ہوئے ٹیلے کے سامنے چلتی دکھائی دیتی ہے۔ ابتدائی طور پر اس ویڈیو کو حمیرا اصغر علی سے منسوب کیا گیا اور بین الاقوامی میڈیا بشمول اے ایف پی نے غلطی سے ان کے نام سے رپورٹ کیا۔ بعد میں یہ واضح ہو گیا کہ یہ ویڈیو دراصل ٹک ٹاک صارف ’Dollyofficiall‘ کی تھی جنھوں نے کیپشن دیا تھا: ”جہاں میں ہوتی ہوں آگ لگ جاتی ہے۔ “ یہ غلط فہمی وسیع پیمانے پر واضح کر دی گئی تھی۔

2023ء میں انھیں میڈیا اور تفریحی صنعت میں خدمات کے اعتراف میں نیشنل ویمن لیڈرشپ ایوارڈ سے نوازا گیا۔

حمیرا کی آخری معلوم سرگرمی ستمبر 2024 کے آخر میں ایک فیشن شوٹ تھی اور ان کی آخری انسٹاگرام پوسٹ بھی اسی وقت کی ہے؛ اس شوٹ میں شامل اسٹائلسٹ نے بعد میں بیان دیا کہ ان کا حمیرا سے آخری رابطہ اکتوبر 2024 میں ہوا تھا۔

 وفات 
8 جولائی 2025ء کو حمیرا اصغر کراچی کے ڈی ایچ اے فیز 6 اتحاد کمرشل میں واقع اپنے فلیٹ میں مردہ حالت میں پائی گئیں۔ یہ دریافت کرایہ کی کئی ماہ کی عدم ادائیگی پر عدالت کے حکم پر فلیٹ خالی کرانے کی کارروائی کے دوران ہوئی۔ فلیٹ سے اٹھنے والی بدبو کے باعث پولیس اور ایک عدالتی اہلکار نے زبردستی اپارٹمنٹ کا دروازہ کھولا جہاں ان کی لاش سڑی گلی حالت میں ملی۔

سندھ پولیس کے مطابق اپارٹمنٹ کے تمام دروازے اور کھڑکیاں، بشمول بالکونی، اندر سے بند تھیں اور کسی زبردستی داخلے یا ہاتھا پائی کا کوئی سراغ نہیں ملا نہ کسی مجرمانہ عمل کا ثبوت پایا گیا۔ بعض حکام کے مطابق بالکونی کا دروازہ کھلا ہوا تھا۔

ان کی لاش کا پوسٹ مارٹم جناح پوسٹ گریجویٹ میڈیکل سینٹر (جے پی ایم سی) میں کیا گیا جس میں لاش کی حالت کو  قرار دیا گیا۔ 8 جولائی 2025ء کو کیے گئے اس معائنے میں لاش کے جزوی طور پر ممی شدہ اور ڈھانچے کی حالت میں ہونے کی تصدیق کی گئی۔ فرانزک اور ڈیجیٹل شواہد جیسے کہ کال ریکارڈوں، سوشل میڈیا پر غیر فعالیت، ایکسپائر شدہ خوراک اور سڑنے کی شدت سے ماہرین نے اندازہ لگایا کہ حمیرا کی موت اکتوبر 2024ء کے آس پاس، معائنے سے تقریباً آٹھ سے دس ماہ پہلے واقع ہوئی تھی۔ یہ تخمینہ قانون نافذ کرنے والے اداروں کے ابتدائی چھ ماہ کے اندازے سے کافی زیادہ تھا۔ مزید تجزیے سے معلوم ہوا کہ حمیرا اصغر کا موبائل فون آخری مرتبہ 7 اکتوبر 2024ء کو شام تقریباً 5 بجے استعمال ہوا جب انھوں نے 14 افراد سے رابطہ کیا تھا۔ اس بنیاد پر تفتیش کاروں نے یہ نتیجہ اخذ کیا کہ ان کی موت غالباً اسی دن ہوئی۔ دعویٰ کیا گیا ہے کہ وہ اس تاریخ سے ہی لاپتا تھیں۔

11 جولائی 2025ء کو حمیرا کو ماڈل ٹاؤن، لاہور کے کیو بلاک قبرستان میں سپرد خاک کیا گیا۔ ان کی نماز جنازہ میں چند قریبی افراد نے شرکت کی۔

 فلمی جدول 
 ٹیلی ویژن 
 سال عنوان کردار نیٹ ورک ملاحظات2021ءبے نامماہماے آر وائی ڈیجیٹل2021ءجسٹ میریڈ2021ءلَو ویکسیناے آر وائی ڈیجیٹلٹیلی فلم2022ءتماشاخوداے آر وائی ڈیجیٹلریئلٹی شو2022ءصراطِ مستقیم (لالی)سنبلاے آر وائی ڈیجیٹلقسط وار آمد2022ءچل دل میرےہم ٹی وی2023ءگروموناایکسپریس ٹی وی2023ءاحسان فراموشنازشاے آر وائی ڈیجیٹل

 فلم 
 سال عنوان کردار ملاحظات2015ءجلیبیماڈل2016ءایک تھا بادشاہمختصر فلم

 حواشی 
 : تحقیق کاروں کے مطابق حمیرا نے اپنی شناختی دستاویز میں تاریخ پیدائش تبدیل کی تھی۔ اصل شناختی کارڈ پر تاریخ پیدائش 10 اکتوبر 1983ء درج تھی جبکہ تبدیل کیے گئے کارڈ پر 10 اکتوبر 1997ء تحریر تھی۔ کچھ ذرائع نے ان کی تاریخ پیدائش 1992ء بھی بیان کی ہے۔

 حوالہ جات 

زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:پاکستانی فلمی اداکارائیں
زمرہ:پاکستانی ماڈل خواتین
زمرہ:سابقہ لاپتہ افراد
زمرہ:1983ء کی پیدائشیں
زمرہ:2024ء کی وفیات